CELEX: 32015R0704
Language: hr
Date: 2015-04-30 00:00:00
Title: Uredba Komisije (EU) 2015/704 оd 30. travnja 2015. o izmjeni Uredbe (EZ) br. 1881/2006 u pogledu najvećih dopuštenih količina PCB-ova koji nisu slični dioksinima u divlje ulovljenom psu kostelju piknjavcu (Squalus acanthias) (Tekst značajan za EGP)

1.5.2015   
            
            
               HR
            
            
               Službeni list Europske unije
            
            
               L 113/27
            
         UREDBA KOMISIJE (EU) 2015/704
   оd 30. travnja 2015.
   o izmjeni Uredbe (EZ) br. 1881/2006 u pogledu najvećih dopuštenih količina PCB-ova koji nisu slični dioksinima u divlje ulovljenom psu kostelju piknjavcu (Squalus acanthias)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontaminante u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 (2) utvrđuju se najveće dopuštene razine dioksina, dioksinima sličnih polikloriranih bifenila (PCB) i PCB-ova koji nisu slični dioksinima u ribi i proizvodima ribarstva.
            
         
               (2)
            
            
               Udruge dionika dostavile su podatke o prisutnosti PCB-ova koji nisu slični dioksinima u divlje ulovljenom psu kostelju piknjavcu (Squalus acanthias). Iz tih se podataka može zaključiti da nakon primjene dobre prakse ribarstva u normalnim uvjetima ulova i uzgoja trenutačna najveća dopuštena količina 75 ng/g mokre težine često nije ostvariva. Iz dostavljenih se podataka može vidjeti da trenutačna najveća dopuštena količina nije u skladu s načelom utvrđivanja najvećih dopuštenih količina kontaminanata na najnižoj razumno ostvarivoj razini. Stoga je primjereno povećati trenutačnu najveću dopuštenu količinu PCB-ova koji nisu slični dioksinima u divlje ulovljenom psu kostelju piknjavcu (Squalus acanthias), a da se ne ugrožava javno zdravlje.
            
         
               (3)
            
            
               Uredbu (EZ) br. 1881/2006 trebalo bi stoga na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1881/2006 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 37, 13.2.1993., str. 1.
   
   
      (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
   
      PRILOG
      Prilog Uredbi (EZ) br. 1881/2006 mijenja se kako slijedi:
      
                  1.
               
               
                  Točka 5.3. zamjenjuje se sljedećim:
                  
                              „5.3.
                           
                           
                              Mišićno meso riba i proizvodi ribarstva (25) (34), osim:
                              
                                          —
                                       
                                       
                                          divlje ulovljenih jegulja,
                                       
                                    
                                          —
                                       
                                       
                                          divlje ulovljenog psa kostelja piknjavca (Squalus acanthias),
                                       
                                    
                                          —
                                       
                                       
                                          divlje ulovljene slatkovodne ribe, osim diadromnih vrsta riba iz slatkovodnog ulova,
                                       
                                    
                                          —
                                       
                                       
                                          riblje jetre i iz nje dobivenih proizvoda,
                                       
                                    
                                          —
                                       
                                       
                                          ulja iz morskih organizama.
                                       
                                    Najveća dopuštena količina za rakove primjenjuje se na mišićno meso iz kliješta i abdomena (44). U slučaju rakova te kratkorepaca i srednjorepaca (Brachyura i Anomura) najveća dopuštena količina primjenjuje se na mišićno meso iz kliješta.
                           
                           
                              3,5 pg/g mokre težine
                           
                           
                              6,5 pg/g mokre težine
                           
                           
                              75 ng/g mokre težine”
                           
                        
            
                  2.
               
               
                  Iza točke 5.4. umeće se sljedeća točka 5.4.a:
                  
                              „5.4.a
                           
                           
                              Mišićno meso divlje ulovljenog psa kostelja piknjavca (Squalus acanthias) i njegovih proizvoda (34)
                           
                           
                              3,5 pg/g mokre težine
                           
                           
                              6,5 pg/g mokre težine
                           
                           
                              200 ng/g mokre težine”